SUSCO พุ่งเกือบ 8% โบรกฯเชียร์”ซื้อ”เทรด PE ต่ำสุดในกลุ่มผู้ค้าปลีกน้ำมัน
SUSCO พุ่งเกือบ 8% โบรกฯเชียร์"ซื้อ"เทรด PE ต่ำสุดในกลุ่มผู้ค้าปลีกน้ำมัน
9 ม.ค. 2560

ผู้สื่อข่าวรายงานว่า บริษัท ซัสโก้ จำกัด (มหาชน)หรือ SUSCO ณ เวลา 10.55 น. อยู่ที่ระดับ 3.70 บาท บวก 0.30 บาท หรือ 8.82% ด้วยมูลค่าซื้อขาย 124.01 ล้านบาท

บล.ธนชาต ระบุในบทวิเคราะห์ฯแนะ”ซื้อ”หุ้น บมจ.ซัสโก้ (SUSCO) ให้ราคาพื้นฐาน 5.00 บาท โดยมอง Value stock ด้วย PE ต่ำที่สุดในกลุ่มผู้ค้าปลีกน้ำมัน (Oil retailers) เพียง 11x และ PBV 1.1x ขณะที่คาดการณ์กำไรกำลังเร่งตัว 24-26% ในปี 2559-2560 จากการ utilize สินทรัพย์ และการเร่งเปิดสถานีบริการน้ำมันเพิ่มขึ้น
เช้านี้ หนังสือพิมพ์ระบุว่า นายชัยฤทธิ์ สิมะโรจน์ กรรมการผู้จัดการ ของ SUSCO เปิดเผยว่า ทิศทางราคาน้ำมันในปี 2560 น่าจะทรงตัวหรือปรับตัวเพิ่มขึ้นเล็กน้อยจากปีที่ผ่านมา ซึ่งการที่ราคาน้ำมันตลาดโลกมีการปรับตัวเพิ่มขึ้นต่อเนื่องในช่วงที่ผ่านมาเนื่องจากเป็นช่วงฤดูกาลที่มีความต้องการใช้น้ำมันมากขึ้น แต่มองว่าราคาน้ำมันหลังจากนี้น่าจะค่อยๆ ทยอยปรับตัวลดลงเพราะคาดว่าปริมาณ Shale Oil และ Shale Gas ของสหรัฐจะเริ่มออกมาเพิ่มมากขึ้น โดยคาดว่าราคาน้ำมันในปีนี้จะเฉลี่ยอยู่ที่ 50-60 ดอลลาร์สหรัฐต่อบาร์เรล
สำหรับภาพรวมธุรกิจของบริษัทในปี 2560 คาดว่ายอดขายจะเติบโตอยู่ในระดับ 8-10% โดยบริษัทจะยังคงเดินหน้าแผนการเปิดสถานีบริการใหม่ ๆ อย่างต่อเนื่อง เพื่อให้มีสาขาครบ 250 แห่งทั่วประเทศ จากปัจจุบันที่มีอยู่แล้วจำนวนเกือบ 230 แห่ง ซึ่งในปีนี้คาดว่าจะสามารถเปิดสถานีบริการแห่งใหม่อีกประมาณ 20-30 แห่ง โดยจะกระจายไปตามจังหวัดใหญ่ ๆ หรือหัวเมืองสำคัญทั่วประเทศ